Elva er utbygd til kraftproduksjon i tre kraftverk. Nedre Neset kraftverk (2,56 MW) utnytter et fall på 118 meter helt nederst i elva, og ble satt i drift i 2012. Østre Neset kraftverk (1,6 MW) utnytter fallet på 207 meter fra Ljosvatnet til inntaksdammen for Nedre Neset, og Vestre Neset kraftverk (1,5 MW), som ligger i samme bygning, utnytter et fall på 155 meter i Sætraåna. Østre og Vestre Neset kraftverk ble satt i drift i 2014.